Njoggeneagen en sibben
De njoggeneagen en sibben (Latynske namme: Petromyzontida of Hyperoartia) foarmje in klasse fan it ûnderryk fan 'e echte dieren (Metazoa), de stamme fan 'e rêchstringdieren (Chordata), de ûnderstamme fan 'e wringedieren (Vertebrata) en de boppeklasse fan 'e kaakleaze fisken (Agnatha). Yn dizze groep wurdt it skift fan 'e njoggeneagen (Petromyzontiformes) gearbrocht mei ferskate besibbe fossile skaaien, te witten: Endeiolepis, Euphanerops en Jamoytius.

Dizze taksonomyske yndieling is omstriden. Party paleontologen pleatse de neamde fossile kaakleaze fisken noch yn 'e klasse Anaspida fan 'e skaalhûdigen (Ostracodermi), al wurdt dat wat langer wat mear beskôge as in keunstmjittige yndieling op grûn fan foarâlderlike skaaimerken. De yndieling fan 'e njoggeneagen en sibben mei de slymnjoggeneagen (Myxini) by de rûnmûnigen (Cyclostomata) is lykwols ek twifelich, mei't guon saakkundigen úthâlde dat de slymnjoggeneagen in folle primitivere foarm fan fisken fertsjintwurdigje. Resint DNA-ûndersyk liket de bân tusken de njoggeneagen en sibben en de slymnjoggeneagen lykwols te befêstigjen.

Taksonomy

Wringedier
Kaakleaze fisk
Bisteklasse